A kurzus kódja:  FL-350.36	
A kurzus megnevezése: recenzió-író szeminárium	
A kurzus előadója: Faragó-Szabó István  farago-szabo@freemail.hu	
A kurzus helye és ideje: MUK I/129, csütörtök 12:00 – 13:30 (kéthetenként)	

A kurzus előfeltétele(i): Egyéni megbeszélés alapján  (Előny, de nem előfeltétel a I –IV filtört, metafizika, nyelvfilozófia  stúdiumok megszerzése) 	
A jegyszerzés módja(i): Megbeszélt témák és könyvek alapján recenzió(k) írása	
Követelmények: Rendszeres részvétel, a megírt recenziók közös megbeszélése 	

A kurzus leírása, tematikája:
A kurzus egy hagyomány felelevenítését tűzi ki célul. Elsődleges feladata az „academical writing” műfajában már némileg járatos hallgatók továbbképzése. Hosszabb távon elsősorban a filozófiai kiadványokat (is) preferáló magyar kiadókkal (L’Harmattan, Akadémiai Kiadó, Áron Kiadó) kívánunk szorosabb együttműködést kialakítani kurrens kiadványaik kritikai ismertetésével. Az ismertetésre kerülő könyveket a kiadók rendelkezésünkre bocsátják. Távolabbi célunk: már némi ismertségre szert tett, de idehaza még kevésbé ismert idegen nyelvű kiadványok beszerzése és ismertetése. Itt az időhatárok némileg lazábbak, tehát nem teljesen friss kiadványok (ám 3 évesnél nem régebbiek) is szóba jönnek.
Elsőbbséget élveznek továbbá a nem gyűjteményes jellegű kötetek, azaz az „egyszerzős”, valamiféle gondolati ívvel bíró alkotások. 
Sem tematikus, sem módszertani kikötés nincs; diszciplinárisan is szabad a választás, viszont a megfelelő megírtság, és a recenzióból kiolvasható, viszonylag egységes koncepció kívánatos.   	

A kurzushoz tartozó kötelező irodalom:
 Kötelező irodalom a téma jellegénél fogva nincs, néhány jelentősebb példaként szolgáló recenzió tanulmányozása erősen ajánlott. Ezeket az első megbeszélésnél ismertetni fogom. Továbbá: az ismertetésre kerülő munkákat nem csak a recenziót író hallgatónak kell ismernie, elemi szintű jártasság az ismertetésre kerülő könyv anyagában a szeminárium minden résztvevőjétől elvárt.

A kurzushoz tartozó ajánlott irodalom: